Lilija Dinere

Lilija Dinere (dzimusi  Rīgā) ir Latvijas gleznotāja un grāmatu ilustrētāja. Latvijas Mākslinieku savienības valdes locekle. Māte Cecīlija Dinere.

Biogrāfija 
Lilija Dinere dzimusi Rīgā. 1973. gadā beigusi J. Rozentāla mākslas vidusskolu Rīgā un 1980. gadā glezniecības - scenogrāfijas nodaļu Latvijas Mākslas akadēmijā. Kopš 1981. gada ir Latvijas Mākslinieku savienības biedre, bet ar 2008. gada ir Latvijas Mākslinieku savienības valdes locekle.

Daiļrade 
Kopš 1981. gada sarīkojusi 21 personālizstādes Latvijā un ārzemēs. Strādā monumentālajā glezniecībā un veido vitrāžu projektus (2001.-2002. g. viesnīca Rolands). Kopš 1992. gada piedalās nozīmīgos mākslas projektos un izstādēs Vācijā. Kopš 1979. gada saņēmusi diplomus un atzinības par mākslas darbiem izstādēs, kā arī grāmatu ilustrācijām.

Lilijas Dineres darbi atrodas Latvijas Nacionālajā mākslas muzejā, Latvijas Mākslinieku savienības muzeja kolekcijās, A.Puškina Valsts Tēlotājas mākslas muzejā, Valsts Tretjakova galerijā Maskavā (Krievija), Frauen museum Bonnā (Vācija), Gotlandes mākslas muzejā Visbijā (Zviedrija); privātkolekcijās ASV, Igaunijā, Indijā, Izraēlā, Japānā, Kanādā, Krievijā, Francijā, Somijā, Vācijā, Zviedrijā u.c.

Personālizstādes 
 1981. - Zinību nama izstāžu zāle (Rīga)
 1988. - Lalit Kala Academy (Džaipūra, Indija)
 1989. - Rotary Club (Okazaki, Japāna)
 1989. - Galleria Janus (Helsinki, Somija)
 1990. - Galleria Janus (Helsinki, Somija)
 1991. - Latvian Centre Gallery (Toronto, Kanāda)
 1991. - Hyperion Gallery (Otava, Kanāda)
 1991. - Reiterna nams (Rīga)
 1992. - “Aktuālais mīts”, Frauen Museum (Bonna, Vācija)
 1994. - Galerie Villa Rolandseck (Remagena, Vācija)
 1994. - Art Gallery (Luksemburga)
 1994. - Gustav Stresemann Institut (Bonna, Vācija)
 1995. - Gotlands Konst Museum (Visbija, Zviedrija)
 1995. - “Nezināmā”, Galerija G.&G. (Rīga)
 1996. - “Vēstules”, Galerija G.&G. (Rīga)
 1997. - “Aizmirsto zemju zīmes”, Rīgas Galerija
 1999. - “Lielā Lelle”, Euro Theater Central (Bonna, Vācija)
 2000. - “Saulrieta priesteriene”, Ivonnas Veihertes Galerija (Rīga)
 2000. - “Spēle ar elementiem”, Gallery Futura (Berlīne, Vācija)
 2003. - “Paradīzes koka ēnā”, Rīgas Galerija (Rīga)
 2006. – “Nezināmā dārzā”, Latvijas Nacionālais mākslas muzejs (Rīga)

Dažas no ilustrētajām grāmatām 
 1980. - Pjērs Žans Beranžē "Dziesmas" (dzeja)
 1984. - Moriss Karēms "Mēness Arlekīns" (bērnu dzeja)
 1987. - Fransuā Vijons "Dzeja"
 1990. - Lars Jillenstens "Ačgārnais koks" (trīs romāni)
 1990. - Cecīlija Dinere "Vaga uz Nekurieni" (dzeja)
 1993. - Lords Bairons "Ebreju Melodijas" (dzeja)
 1993.,1994.,1995. - vecoguzu eposs "Mana vectēva Korkuda grāmata"
 1995. - Ķeltu mīti "Druīdu svētbiržu ugunis"
 1997. - "Ījabs" (grāmata no Vecās Derības)
 1999., 2000.- “Latviešu mīlas lirikas antoloģija” I, II sējumi
 2005. – Amanda Aizpuriete “Krēsla tevi mīl”
 2005. - “Slavinājumi” (Vecā Derība) 
 2010. - kopā ar Robertu Dineru "Dziesma par Rolandu" (senfranču eposs)

Atsauces

Ārējās saites 
 Персональный сайт Л. Динере
 В Национальном художественном музее открылась юбилейная выставка известной латвийской художницы gorod.lv, 19 мая 2006 года
 T. Šaitere Mākslinieces Lilijas Dineres mājoklī beidzies remonts, Diena
 Intervija ar Liliju Dineri laikrakstā «NRA» 2011.07.13.
 Intervija ar Liliju Dineri žurnālā «L’Officiel.Latvija» 2011.g. marta numurā (Nr.26) (Е. Певнева, «Палитра гармонии», «L’Officiel.Latvija»)
 Mākslinieki Lilija Dinere un Roberts Diners piedalās izstādē «Hibrīdu pārlidojumi»

1955. gadā dzimušie
Rīgā dzimušie
PSRS gleznotāji
Latvijas gleznotāji
Latvijas Mākslas akadēmijas absolventi